《沁园春 裁白纻作春衫》
清代·陈世祥

较量寒消，排当花了，恰值清闲。已携将小妹，绣翻异本，教他雏婢，香拣深斑。

重幕须褰，脱绵正可，莫任春光渐渐阑。红毡列，早龙珠麟首，金粟同安。

哀牢细织兰干。慢剪破秋江浪几湾。任退红水碧，都嫌色腻。

轻容方目，且放纱单。一抹双心，两当八撮，曾入诗人体贴间。

裁缝就，正佳人丽服，风日跻攀。

作者简介：明末清初江南通州人，字善百，号散木。明学祯举人。入清官知县。有《楚云章句》、《半豹吟》、《园集》、《含影词》、《种瑶草》等。